i5a C. PLINII HIST. NAT. LIB. XI. 



sissimus venter. Aves quoque geminos sinus habent 

 qudam : unum, quo merguntur recentia, ut guttur: al- 

 terum , in quem ex eo demittunt concoctione maturata : 

 ut gallinae , palumbes, columbae , perdices. Cetera? fere 

 carent eo ; sed gula patentiore utuntur : ut graculi , 

 corvi , cornices. Quaedam neutro modo , sed ventrem 

 proximum habent, quibus praelonga colla et angusta , 

 ut porphyrioni. Venter solidipedum asper et durus. Ter- 

 restrium aliis denticulat asperitatis , aliis cancellatim 

 mordacis. Quibus neque dents utrimque , nec rumina- 

 tio , hic conficiuntur cibi , hinc in alvum delabuntur. 

 Media hc umbilico adnexa in omnibus, in homine 

 suillae infima parte similis, a Grcis appellatur colon, 

 ubi dolorum magna causa est. Angustissima canibus , 

 qua de causa vehementi ni su , nec sine cruciatu, levant 

 eam. Insatiabilia animalium, quibus a ventre protinus 

 recto intestino transeunt cibi , ut lupis cervariis , et 

 inter aves mergis. Ventres elephanto quatuor, cetera 



ma 



suibus similia : pulmo quadruplo major bubulo. Avibus 

 venter carnosus callosusque. In ventre hirundinum pul- 

 lis lapilli candido aut rubenti colore, qui chelidonii vo- 

 cantur, magicis narrati artibus, reperiuntur. Et in ju- 

 vencarum secundo ventre pilse rotunditate nigricans 

 tofus, nullo pondre : singulare, ut putant, remedium 

 aegre parientibus , si tellurem non attigerit. 



